
Acatistul Sfântului Gherman din Dacia Pontică 
(28/29 februarie) 

Sfinţii cuvioşi Gherman din Dobrogea şi loan Casian Romanul (28/29 februarie): 


https://www.academia.edu/45515903/Sfin % C5% A3ii_cuvio % C59%9Fi Gherman _din_Dob 
rogea_% C5%9Fi_loan_Casian_Romanul_28_29_februarie 


https://archive.org/details/sf.-sherman-si-ioan_ 202202 

Materiale despre Sfinţii cuvioşi Gherman din Dobrogea şi loan Casian Romanul: 


https://findependent.academia.edu/emystea/Sf-cuv-Gherman- % C5 9% 9Fi-loan-(28,29-feb 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 


Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 

facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Prea cuviosului nostru părinte Gherman, odrăslit în pământul Daciei Pontice, pri- 
nos de umilință îi aducem noi nevrednicii păcătoşi pentru mijlocirile sale făcute 
înaintea Cerescului Părinte, căci prin rugăciunile sale, mari daruri ne-am învredni- 
cit a dobândi de la Hristos, izvorul cel nesecat de bunătăţi, pentru aceasta cu toții 
să-i cântăm, cu bună înţelepciune: Bucură-te, Sfinte părinte Gherman, pururea 
rugător către Dumnezeu! 


Icosul 1 

Îngerească viaţă petrecând pe pământ, prea cuvioase părinte Gherman, te-ai depăr- 
tat de toate cele veselitoare ale lumii şi rănit fiind de dumnezeiască dragoste, ai 
alergat la limanul cel de mântuire al sihăstriei, pentru care noi minunându-ne de 
biruinţa ta asupra puterilor vrăjmaşului celui potrivnic, îți cântăm unele ca acestea: 
Bucură-te, cinstea Bisericii noastre ortodoxe strămoşeşti; 

Bucură-te, că din tinereţe ai luat chipul cel blând al smereniei; 

Bucură-te, că viaţa sihăstrească a fost mângâierea sufletului tău; 

Bucură-te, că pentru Hristos Domnul lumea ai părăsit; 

Bucură-te, cel ce în mânăstire şi în pustiu te-ai sălăşluit,; 

Bucură-te, că în viaţă fiind, de trup te-ai depărtat; 

Bucură-te, rugător mare al pustiului; 

Bucură-te, lauda cea curată a credincioşilor; 

Bucură-te, floare a cuvioşiei de Dumnezeu aleasă şi împodobită; 

Bucură-te, lauda cea vestită a pământului dintre Dunăre şi mare; 

Bucură-te, că pe Dumnezeu l-ai iubit mai mult decât proprii tăi părinți; 

Bucură-te, că tinereţea ta ai adus-o ca jertfă curată lui Dumnezeu; 

Bucură-te, Sfinte părinte Gherman, pururea rugător către Dumnezeu! 


Condacul al 2-lea 

Din pruncie doritor şi râvnitor vieţii îngereşti te-ai arătat părinte Gherman, prea cu- 
vioase şi visteria cea nefurată a credinţei tale curate ai sporit-o, încât toţi se mirau 
de văpaia dragostei dumnezeieşti ce ardea întru tine, pentru aceasta cântăm slavă 
lui Dumnezeu: Aliluia! 


Icosul al 2-lea 
Născându-te din părinți stră-români, bine credincioşi, în satul Casimcea, din Scy- 
thia Minor, unde a propovăduit Evanghelia lui Hristos, Andrei, cel dintâi chemat la 

apostolie, din tinereţe ai ales calea cea dreaptă a Raiului, prea cuvioase părinte 
Gherman, pentru aceasta de la toţi auzi cântare de laudă: 

Bucură-te, că din părinți drepmăritori ai răsărit; 

Bucură-te, vrednică pildă de înfrânare a tinerilor; 

Bucură-te, că de loan Casian te-ai legat sufleteşte; 

Bucură-te, că împreună pe calea învăţăturii aţi plecat; 

Bucură-te, că şi în oaste împreună aţi slujit; 

Bucură-te, că lui Hristos împreună v-aţi făgăduit; 

Bucură-te, că nedespărțiţi aţi rămas şi în monarhism; 

Bucură-te, că într-una din mânăstirile Scythiei mici, împreună cu loan Casian, te-ai 
nevoit şi lui Hristos Domnul cu credinţă aţi slujit; 

Bucură-te, că şi aici te-ai arătat pildă de ascultare desăvârşită; 

Bucură-te, lauda cea vestită a călugărilor osârduitori; 

Bucură-te, că ai împletit cu iscusinţă rugăciunea cu trupeştile nevoinţe; 

Bucură-te, tăinuitorule al duhovniceştii vieţuiri,; 

Bucură-te, Sfinte părinte Gherman, pururea rugător către Dumnezeu! 


Condacul al 3-lea 

Puterile cereşti s-au minunat, văzându-te pe tine, prea cuvioase părinte Gherman 
cum, în trup fund, ai biruit, ispitele celui viclean, ca un înger pământesc pentru 
aceasta, înălțat fiind în cămările cereşti priveşte către cei ce-ţi cer mijlocirile tale 
către Dumnezeu şi cu bunătatea ta părintească izbăveşte din toate nevoile pe cei ce 
cântă lui Dumnezeu: Aliluia! 


Icosul al 3-lea 

Cunoscând binecuvântarea vieţii mânăstireşti, împreună cu râvnitorul de Hristos 
Ioan Casian ai alergat, ca cerbul spre apele izvoarelor şi te-ai sălăşluit într-una din 
mânăstirile din locurile natale unde ţi-ai făcut întru smerenie şi ascultare ucenicia, 
pentru aceasta sporindu-ţi cu înţelepciune nevoinţele, toţi te laudă cântându-ți: 
Bucură-te, că te-ai arătat adevărat om ceresc; 

Bucură-te, că împreună slujitor ai fost cu îngerii; 

Bucură-te, învățătorul dogmelor creştineşti; 

Bucură-te, râvnitorule iubitor al cuvioasei slujiri a Celui Preaînalt,; 

Bucură-te, că nu ai cruțat ostenelile pentru a urma lui Hristos cu bunătate; 
Bucură-te, că prin smerenie ai dobândit cele înalte şi cu sărăcia cele bogate; 
Bucură-te, că prin mulţimea ostenelilor te-ai arătat a fi comoară duhovnicească; 
Bucură-te, săditorule şi harnic lucrătorule al viei celei duhovniceşti; 

Bucură-te, că te-ai arătat a fi jertfă curată asemenea lui Isaac; 

Bucură-te, că mintea ţi-ai înălţat-o la cugetarea cea despre Dumnezeu; 

Bucură-te, împreună rugătorule cu părintele loan Casian către Dumnezeu; 

Bucură-te, Sfinte părinte Gherman, pururea rugător către Dumnezeu! 


Condacul al 4-lea 

Învăluindu-ne viforul multor ispite şi furtunile multor nevoi, la limanul mijlocirilor 
tale către Dumnezeu scăpăm prea cuvioase părinte Gherman, ca prin rugăciunile 
tale să prefaci toate tulburările noastre sufleteşti în bună linişte, ca astfel prin tine 
să cântăm lui Dumnezeu: Aliluia! 


Icosul al 4-lea 

Râvnitor fund după desăvârşire, împreună cu prea cuviosul părinte loan Casian, ai 
plecat în căutarea de chipuri ale vieţuirii îngereşti, ajungând la obştile monahale şi 
sihăstriile din Sina, Palestina şi Egipt, unde te-ai îndulcit de ospăţul duhovnicesc al 
părinţilor pustiei şi de la dânşii ai învăţat căile desăvârşirii şi virtuțile cele înalte, 
pentru aceasta credincioşii creştini îţi aduc laude, cântând fără tăcere: 

Bucură-te, cel ce te-ai arătat stăpânitor patimilor omeneşti; 

Bucură-te, că pentru tine moartea a fost fără putere; 

Bucură-te, că nu te-ai uitat la cele trecătoare, de jos; 

Bucură-te, că ai iubit cele netrecătoare de sus; 

Bucură-te, că prin neobosită veghe ai slujit lui Hristos; 

Bucură-te, că prin rugăciunile tale ne izbăvim de văpaia ispitelor; 

Bucură-te, pildă de învăţătură pentru cei tineri; 

Bucură-te, mângâierea celor ce sunt întristaţi; 

Bucură-te, mereu ascultătorule al celor ce-ţi cer ajutor în necazuri; 

Bucură-te, destoinicule învăţător al vieţii celei curate; 

Bucură-te, că pe Domnul cu bunăvoire L-ai slujit; 

Bucură-te, că Lui ai urmat prin buna ta vieţuire; 

Bucură-te, Sfinte părinte Gherman, pururea rugător către Dumnezeu! 


Condacul al 5-lea 

Vieţuind în pustnicească ascultare, ai deprins rugăciunea neîncetată a minţii şi a 
inimii, smerenia şi ascultarea, după pilda părinților pustiei şi ajungând tu însuţi 
vestit între cei mai renumiţi părinţi ai pustiei, ai urcat spre culmile înţelepciunii şi 
ale sfinţeniei, cântând fără încetare lui Dumnezeu: Aliluia! 


Icosul al 5-lea 

Ca o lumină într-un sfeşnic te-ai arătat părinţilor pustiei, dar dorul după credinţa 
părinţilor rămaşi acasă şi liniştea locurilor natale te-au chemat ca un caanan duhov- 
nicesc, ai întemeiat aşezăminte mânăstireşti şi-ai rânduit viaţa de obşte după pilda 
pustiei pentru aceasta, dimpreună cu cinul călugăresc îţi cântăm: 

Bucură-te, făclie luminoasă care luminezi inimile noastre; 

Bucură-te, vrednică pildă de răbdare şi smerenie; 

Bucură-te, vrednicule ostenitor al pustiei; 

Bucură-te, că prin tine „Pustia a înflorit precum crinul”; 

Bucură-te, că în Dacia Pontică viaţa pustnicească o ai întărit cu pilda vieţuirii tale; 
Bucură-te, că prin post şi rugăciune te-ai întărit duhovniceşte; 

Bucură-te, că obştea „călugărilor sciți” cu smerenie şi dragoste te-au ascultat; 
Bucură-te, că împreună rugător cu Sfântul loan Casian, te-ai făcut pentru Bise- 
rică şi neamul nostru; 

Bucură-te, că te-ai arătat crin cu bun miros şi mireasmă a pustiei,; 

Bucură-te, că întăreşti pe credincioşi în credinţă; 

Bucură-te, îmbrăcămintea celor goi de îndrăzneală; 

Bucură-te, că apostolului Andrei ai urmat în propovăduirea Evangheliei lui Hris- 
tos; 

Bucură-te, Sfinte părinte Gherman, pururea rugător către Dumnezeu! 


Condacul al 6-lea 

Plecând din Egipt spre pământul strămoşesc împreună cu Sfântul loan Casian, te-ai 
oprit la Constantinopol, prea cuvioase părinte Gherman şi darul preoţiei ai luat din 
mâna dumnezeiescului patriarh loan Gură de Aur pentru care mulţumind lui Du- 
mnezeu, I-ai cântat: Aliluia! 


Icosul al 6-lea 

Arătându-ne nouă tuturor calea care duce către Dumnezeu, Sfinte cuvioase părinte 
Gherman, pe toţi ne înveţi ca, prin înţelepciune şi cu a Duhului curăţire, să-l slujim 
Lui cu frică şi cu dragoste, pentru aceasta, împărtăşindu-ne de ajutorul rugăciunilor 
tale către Tatăl ceresc, de la toţi auzi cântare ca aceasta: 

Bucură-te, apărătorul dreptei credinţe; 

Bucură-te, mare sprijinitor al creştinătăţi; 

Bucură-te, stâlp de foc al credinţei noastre strămoşeşti; 

Bucură-te, că pe Hristos l-ai propovăduit în Sciţia ca într-un pământ al făgăduinţei; 

Bucură-te, că trăim în ţara noastră sub oblăduirea mijlocirilor tale către Dumnezeu; 

Bucură-te, că în toată vremea ne dai sprijin şi ajutor cu îndestulare; 

Bucură-te, că deşi ai fost în trup ai gustat dulceaţa Raiului; 

Bucură-te, că rugăciunile tale sunt pentru noi scară către cer; 

Bucură-te, suflet binecuvântat de Dumnezeu; 

Bucură-te, că eşti fapta cea vie pentru toţi spre pilduire; 

Bucură-te, că te-ai logodit cu cereasca împărăție; 

Bucură-te, că ţi-ai păzit curăța trupului neîntinată; 

Bucură-te, Sfinte părinte Gherman, pururea rugător către Dumnezeu! 

Condacul al 7-lea 

Împreună cu loan Casian postitorul, în cetatea lui Constantin, ai apărat buna cucer- 
nicie şi smerenia Sfântului loan cel cu Gură de Aur, care chema pe toţi la o viaţă 
cu adevărat creştină şi plăcută lui Dumnezeu, pentru care şi exil a suferit. Acestea 
cunoscând noi, prea cuvioase părinte Gherman, cu dragoste şi credinţă te cinstim, 
cântând dimpreună cu tine lui Dumnezeu cântare de laudă: Aliluia! 


Icosul al 7-lea 

Înţelegând că rugăciunea este plugăria sufletului, prin care ne curățăm inimile de 
vicleşuguri şi răutăţi, la sinodul de la Stejar te-ai alăturat Sfântului loan, dulcele 
vorbitor şi vrednic lturghisitor ca întâistătător al Constantinopolului şi împreună 
cu Sfântul loan Casian ai plecat la Roma ca să duci episcopului Inocenţiu scrisoa- 
rea clerului şi credincioşilor din cetatea lui Constantin de apărare a nevinovăţiei 
sfântului patriarh, pentru aceasta toți iubitorii de adevăr şi cucernicie îți cântă: 
Bucură-te, că rugăciunile tale s-au făcut scară către cer; 

Bucură-te, că pe Sfântul loan Gură de Aur, când era defăimat de cei rău credincio- 
ŞI, l-ai apărat; 

Bucură-te, că până la Roma, întru apărarea lui, împreună cu loan Casian ai călăto- 
rit; 

Bucură-te, apărătorule al dreptei credinţe; 

Bucură-te, dar dat nouă de către Dumnezeu; 

Bucură-te, rugător către Dumnezeu pentru turma Lui; 

Bucură-te, lauda Pontului; 

Bucură-te, trâmbiţa adevărului; 

Bucură-te, izvor de sfinţenie; 

Bucură-te, învăţător al înfrânării; 

Bucură-te, stea al vieţuirii celei duhovniceşti; 

Bucură-te, vrednicule îndrumător spre cele de sus; 

Bucură-te, Sfinte părinte Gherman, pururea rugător către Dumnezeu! 


Condacul al 8-lea 

Deşi om cu fire ai fost, te-ai arătat, prea cuvioase părinte Gherman, împreună ce- 
tăţean cu îngerii, căci ai vieţuit pe pământ ca şi cum n-ai fi avut trup, lepădând toa- 
tă grija cea lumească, pentru aceasta înțelepțit fiind de Dumnezeu, cu smerenie ţi- 
ai ascuns nevoinţele tale cele sfinte, povăţuindu-i neîncetat pe cei încredinţaţi ţie 
spre mântuire, ca să cânte fără tăcere lui Dumnezeu: Aliluia! 


Icosul al 8-lea 
Având în suflet dumnezeiasca dorinţă de a te nevoi şi mai mult, cugetătorule de 
Dumnezeu ai cunoscut că sufletul nu poate să fie viu şi să se înalțe către Dumnezeu 

fără rugăciunea neîncetată, pentru aceasta auzi de la toţi iubitorii de rugăciune cân- 
tare ca aceasta: 

Bucură-te, lucrătorul rugăciunii celei curate; 

Bucură-te, că prin neîncetarea rugăciunii, îngerilor te-ai asemănat; 

Bucură-te, că rugăciunea, ca pe o scară la cele duhovniceşti, te-a ridicat, 

Bucură-te, că cei ce călătoresc cu rugăciunile tale cu pace se întorc la casele lor; 
Bucură-te, că binefăcătoarele tale rugăciuni sunt bine primite înaintea lui Dumne- 
zeu; 

Bucură-te, că ai împreunat rugăciunea cu fapta milosteniei; 

Bucură-te, că cei credincioşi, urmând pilda ta, se întăresc în harul primit de la 
Dumnezeu; 

Bucură-te, că prin nevoinţele tale, te-ai arătat locaş prea curat al Duhului Sfânt; 
Bucură-te, că te-au cunoscut ucenicii tăi văzător de Dumnezeu; 

Bucură-te, că ai fost împreună vorbitor cu îngerii; 

Bucură-te, că prin îndelungat post şi neîncetată rugăciune ţi-ai agonisit răbdare; 
Bucură-te, îngerule în trup pământesc; 

Bucură-te, Sfinte părinte Gherman, pururea rugător către Dumnezeu! 


Condacul al 9-lea 

Nevoinţele tale pustniceşti au uimit pe toți, iubitorii de pustie, de aceea prin gura 
prietenului tău, Sfântul loan Casian, te-au numit „Sfântul părinte Gherman”, adu- 
cându-ţi cuvânt de cinstire şi laudă şi toţi au învăţat să cânte cu tine lui Dumnezeu: 
Aliluia! 


Icosul al 9-lea 

Cuvintele şi învăţăturile tale duhovniceşti au hrănit sufletele căutătorilor de Dum- 
nezeu şi iubitori de desăvârşire, pentru aceasta şi noi împărtăşindu-ne de aceste 
daruri mântuitoare îţi cântăm: 

Bucură-te, al celor tineri prea înţelept povăţuitor; 

Bucură-te, al celor bătrâni sprijinitor; 

Bucură-te, al curăţiei neobosit propovăduitor; 

Bucură-te, că eşti bucuria celor ce vin către pocăință; 

Bucură-te, plinitorule al frumuseţilor sihăstreşti ale strămoşilor noştri; 

Bucură-te, prea alese iubitorule şi cinstitorule al Casei lui Dumnezeu; 

Bucură-te, că pământul Daciei Pontice cu Sfinte biserici şi mânăstiri a fost împo- 
dobit; 

Bucură-te, că prin poveţele tale ne-am învăţat că tăria neamului este dreapta cre- 
dinţă; 

Bucură-te, că de bună voie ai urmat sărăciei lui Hristos; 

Bucură-te, că ne-ai învăţat să nu adunăm bogății pieritoare; 

Bucură-te, că te-ai făcut pildă de smerenie şi iubire de oameni negrăită; 
Bucură-te, alungătorule al poftelor întinate; 
Bucură-te, Sfinte părinte Gherman, pururea rugător către Dumnezeu! 


Condacul al 10-lea 

Chip de mare învăţat al tainelor şi desăvârşirii ortodoxe te-ai arătat Sfinte cuvioase 
părinte Gherman, pentru aceasta mulțimea credincioşilor, prin rugăciunile tale, ier- 
tare de păcate dobândesc cântând împreună cu tine lui Dumnezeu: Aliluia! 


Icosul al 10-lea 

Înţelept al vremurilor te-ai arătat şi cu înţelepciune te-ai înfățişat înaintea dreptului 
Judecător, prin trecerea de la cele trecătoare la cele veşnice în cetatea Romei, du- 
când rugăciunile noastre înaintea Cerescului Părinte, pentru aceasta toţi îţi cântăm: 
Bucură-te, că vezi pururea faţa veşnicului Părinte; 

Bucură-te, că ai auzit cuvintele: „Bine slugă bună şi credincioasă intră întru bucu- 
ria Tatălui Meu”; 

Bucură-te, că numele tău în Cartea veşniciei a fost scris; 

Bucură-te, căci astăzi te veseleşti în ceruri; 

Bucură-te, că de sus ţi-a venit răsplata pentru credinţa ta; 

Bucură-te, cela ce te-ai făcut celor din primejdii apărător; 

Bucură-te, că nu te-ai lăsat amăgit de cele trecătoare; 

Bucură-te, candelă aprinsă în bezna nepăsării,; 

Bucură-te, aducătorule de înviorare duhovnicească; 

Bucură-te, rugător neîncetat pentru sufletele noastre; 

Bucură-te, următor al nevoinţelor sihăstreşti şi pustniceşti ale părinților bisericeşti; 
Bucură-te, că prin asprele tale nevoinţe te-ai jertfit cu totul lui Dumnezeu; 
Bucură-te, Sfinte părinte Gherman, pururea rugător către Dumnezeu! 


Condacul al 11-lea 

Cum te vom mări mai cu vrednicie, prea cuvioase părinte Gherman sau cu ce cu- 
vinte vom cânta îndelunga-ţi răbdare şi iubire de cele dumnezeieşti, căci fire ome- 
nească ai avut dar spre cele dumnezeieşti ai râvnit, pentru aceasta cu toții aducem, 
cântare de laudă lui Dumnezeu: Aliluia! 


Icosul al 11-lea 

Cu puterea Celui de sus fiind umbrit, Sfinte prea cuvioase părinte Gherman, cu 
îndrăzneală te-ai într-armat împotriva celui viclean şi ai biruit vicleşugurile lui, 
pentru aceasta Biserica lui Hristos cea dreptmăritoare cinsteşte pomenirea ta, zi- 
când: 

Bucură-te, trandafir odrăslit în pământul Daciei Pontice; 

Bucură-te, cel ce petreci împreună cu toți sfinţii; 

Bucură-te, cel ce ai risipit meşteşugirile celui viclean; 

Bucură-te, chip duhovnicesc, luminat împodobit; 

Bucură-te, faptă vie vrednică de urmat de toți creştinii; 

Bucură-te, temelie tare a credinţei ortodoxe; 

Bucură-te, nădejde împlinită a celor ce te cheamă în ajutor spre mântuire; 
Bucură-te, că pe cei greşiţi îi întorci la pocăință; 

Bucură-te, a celor înstrăinați povăţuire; 

Bucură-te, vestitorule al bucuriilor duhovniceşti; 

Bucură-te, că pe cei iubitori de Hristos i-ai veselit; 

Bucură-te, Sfinte părinte Gherman, pururea rugător către Dumnezeu! 


Condacul al 12-lea 

Pururea ocrotitor al Dobrogei de astăzi şi al întregii moşteniri strămoşeşti româ- 
neşti, prea cuvioase părinte Gherman, prin chipul tău ne binecuvântezi cu dragoste 
de părinte, povăţuindu-ne paşii spre împlinirea dreptei credinţe strămoşeşti şi în- 
demnându-ne să cântăm împreună cu tine lui Dumnezeu: Aliluia! 


Icosul al 12-lea 

Cu cântări cinstim pomenirea ta, fericind ostenelile tale şi neclintita ta râvnă pentru 
Hristos, lăudăm postirile şi privegherile tale neîncetate, binecuvântându-te ca pe un 
mare ajutător şi păzitor al nostru şi glăsuind: 

Bucură-te, că pe bine credincioşii creştini dobrogeni cu rugăciunile tale îi ocroteşti; 
Bucură-te, că pomenirea nevoinţelor tale sihăstreşti şi pustniceşti, poporul nostru 
drepteredincios o împlineşte; 

Bucură-te, chipul cel adevărat al vieţii călugărești; 

Bucură-te, lauda cea mare a Dobrogei şi a întregii Românii; 

Bucură-te, risipitorule al gândurilor întunecate; 

Bucură-te, dar dumnezeiesc; 

Bucură-te, zid de scăpare al celor ce te cheamă în ajutor; 

Bucură-te, al ispitiţilor întărire; 

Bucură-te, cugetare de Dumnezeu neprihănită; 

Bucură-te, cel ce ai fost cu trupul nepângărit; 

Bucură-te, rază a credinţei dătătoare de bucurie duhovnicească; 

Bucură-te, că vei fi de-a pururea pomenit de credincioşii români; 

Bucură-te, Sfinte părinte Gherman, pururea rugător către Dumnezeu! 


Condacul al 13-lea (de 3 ori) 
O, prea cuvioase părinte Gherman, lauda Bisericii Dobrogei şi a întregii Românii, 
părintele nostru duhovnicesc şi al tuturor celor ce cu dreaptă credinţă cinstesc pe 


XP PP 2 0 E E IE IP IP 3 3 IE IE II IE E E XX 
Xp XP XP IP IP E E 2 2 E IP 3 3 E E 0 E IP 5 IE II XXX 


Ar De Dr dr dr dr Dr dr de De Dr dr dr de De dr dr A de dr dr A A 


Je De De e De Dr De e De De de De Dr Dr De De De De De De de e Ar A d 


XP PP PP 0 E IE IE IP IP 3 5 IE IE II IE E E XX 


Dumnezeu, ascultă acum puţina şi nevrednica noastră rugăciune, ce ţi-o aducem 
din toată inima şi ne izbăveşte pe noi de năpastă, de primejdii, de dureri, de ispite 
ŞI de toţi vrăjmaşii ştiuţi şi neştiuţi, spre a cinsti neîncetat sfântă pomenirea ta, slă- 
vind pe Dumnezeu cel pururea iubitor de oameni şi împreună cu tine cântându-i, în 
veacul ce va să fie, cântare: Aliluia! 


Se spune iarăşi: 


Icosul 1 

Îngerească viață petrecând pe pământ, prea cuvioase părinte Gherman, te-ai de- 
părtat de toate cele veselitoare ale lumii şi rănit fiind de dumnezeiască dragoste, ai 
alergat la limanul cel de mântuire al sihăstriei, pentru care noi minunându-ne de 
biruinţa ta asupra puterilor vrăjmaşului celui potrivnic, îți cântăm unele ca acestea: 
Bucură-te, cinstea Bisericii noastre ortodoxe strămoşeşti; 

Bucură-te, că din tinereţe ai luat chipul cel blând al smereniei; 

Bucură-te, că viaţa sihăstrească a fost mângâierea sufletului tău; 

Bucură-te, că pentru Hristos Domnul lumea ai părăsit; 

Bucură-te, cel ce în mânăstire şi în pustiu te-ai sălăşluit,; 

Bucură-te, că în viaţă fiind, de trup te-ai depărtat; 

Bucură-te, rugător mare al pustiului; 

Bucură-te, lauda cea curată a credincioşilor; 

Bucură-te, floare a cuvioşiei de Dumnezeu aleasă şi împodobită; 

Bucură-te, lauda cea vestită a pământului dintre Dunăre şi mare; 

Bucură-te, că pe Dumnezeu l-ai iubit mai mult decât proprii tăi părinți; 

Bucură-te, că tinereţea ta ai adus-o ca jertfă curată lui Dumnezeu; 

Bucură-te, Sfinte părinte Gherman, pururea rugător către Dumnezeu! 


Condacul 1 

Prea cuviosului nostru părinte Gherman, odrăslit în pământul Daciei Pontice, pri- 
nos de umilinţă îi aducem noi nevrednicii păcătoşi pentru mijlocirile sale făcute 
înaintea Cerescului Părinte, căci prin rugăciunile sale, mari daruri ne-am învred- 
nicit a dobândi de la Hristos, izvorul cel nesecat de bunătăţi, pentru aceasta cu toţii 
să-i cântăm, cu bună înţelepciune: Bucură-te, Sfinte părinte Gherman, pururea 
rugător către Dumnezeu! 


Rugăciune 

Binecuvântat eşti, Doamne Dumnezeul nostru, cel Preaînţelept şi minunat în lu- 
cruri, căci din nemărginita-ţi iubire de oameni, Dumnezeu fiind a toată mângâ- 
ierea şi nădejdea, ai binevoit a ridica dintre neamurile pământului chipuri de fu ale- 
şi, care prin credinţă tare şi prin viaţă pilduitoare să fie candele ale credinţei care să 
lumineze pe oameni ca să nu se prăbuşească în întunericul cel mai din adânc al ne- 
ştiinţei de cele dumnezeieşti şi al păcatului. 


Binecuvântat eşti, Doamne Dumnezeul părinţilor noştri! Căci primeşti cu bună- 
voinţă mijlocirile sfinților bine plăcuţi Ție, pentru nevoile de tot felul: duhovniceşti 
şi trupeşti ale nevrednicilor robilor Tăi, ce sunt învăluiți de valurile vieţii pline de 
tot felul de ispite şi de poveri nenumărate. 


Însuţi, Iubitorule de oameni, Doamne, pentru rugăciunile prea curatei Născătoare 
de Dumnezeu şi cele ale Sfântului prea cuviosului părintelui nostru Gherman şi ale 
tuturor sfinţilor, primeşte acum smeritele noastre cereri şi ne izbăveşte pe noi de 
toată reaua întâmplare, căci Tu ştii neputinţa firii omeneşti şi cunoşti trebuinţa fie- 
căruia, primeşte dar, prea bunule Împărate, Stăpâne, rugăciunile noastre apărându- 
ne de tot răul şi dăruindu-ne cele spre mântuire, ca pentru toate cele dăruite nouă în 
toate zilele vieţii noastre să te prea slăvim, dimpreună cu Fiul Tău cel fără de 
moarte şi cu Prea Sfântul şi Bunul şi de viaţă făcătorul Tău Duh, acum şi pururea 
în vecii vecilor. Amin. 

Sfinţi daco-romani şi români — Sfântul Gherman, daco-românul (secolele IV- 
V) 


Până în anii din urmă nu s-a scris nimic despre un vrednic fiu al Dobrogei noastre, 
despre cuviosul Gherman daco-romanul, deşi numele său era menţionat adesea în 
opera literară a prietenului său, Sfântul loan Casian. Abia în anul 1989, mitropo- 
litul Antonie al Ardealului l-a scos din uitare şi i-a făcut cunoscut chipul luminos 
de teolog şi de călugăr înduhovnicit. 


Puţine date si. viaţa şi cultura acestui mare stră-român se găsesc în VORBĂ 


lui intitulată “ ”. De aici aflăm că ei „se îm- 
prieteniseră încă de când erau copii de şcoală, apoi în oaste, precum şi în viaţa 
călugărească”. Înseamnă că şi Gherman era tot un daco-roman din Seythia Minor 
- ca şi loan Casian, - că învăţaseră într-o şcoală din regiune - probabil mănă- 
stirească - şi că şi-au făcut împreună serviciul militar. 


Iar în alt loc Ioan Casian scria: „Amândoi eram nedespărţiţi din vremea primelor 
lupte din oastea duhovnicească, am vieţuit împreună atât printre cenobiţi, cât şi 
în pustie şi fiecare - pentru a ne arăta prietenia strânsă unul faţă de altul şi sco- 
pul comun - aveam obiceiul să zicem că nu eram decât o minte şi un suflet în 
două trupuri”. 

Din alte relatări ale lui Casian, se desprinde că era mai în vârstă decât el, deci se 
născuse prin anul 355. 


S-au aşezat, pentru început, într-o mă- 
năstire de lângă Betleem, în apropierea locului în care S-a născut lisus, iar după 
cinci ani, cei doi prieteni, s-au îndreptat spre pustiurile Egiptului, unde trăiau 


mulți monahi cu viaţă aleasă, pentru a primi de la ei cuvinte de învăţătură şi a le 
urma nevoinţele duhovniceşti. 


Sân loa Casian prezintă cu multă nostalgie viaţa lor în îndepărtatele pu- 
stiuri ale Egiptului, fiind „aprinşi de dorul de fiecare zi al inimii, să ne întoar- 
cem în provincia noastră şi să ne revedem părinţii. Ceea ce ne aprindea mereu 
dorul era amintirea credinţei şi a evlaviei lor...” Mai departe scria de „moşia 
străbună a strămoşilor noştri”, de frumuseţea peisajului Scythiei Minor, de „do- 
rul de patrie”. 


În aceeaşi lucrare a lui loan Casian, sunt redate mai multe convorbiri ale lui cu ma- 
ri părinți ai pustiei, ca Moise, Avraam, Isaac, Serenus. Dar în aceste Convorbiri, 
cel care punea întrebările era Gherman; deci el conducea discuţiile, ca un adevărat 
„dascăl”, câtă vreme Casian se prezenta mai mult ca „ucenic”. Valoarea Con- 
vorbirilor scrise de loan Casian se datorează, în mare măsură, tocmai măiestriei 
cu care Gherman punea întrebările. El apare astfel ca un adevărat co-autor. Erau 
întrebări sau teme de teologie adâncă, mai ales de spiritualitate, dar şi de filosofie 
şi psihologie. Amândoi erau interesaţi să cunoască părerile Părinților pustiei 
despre lupta cu păcatul, prin post şi prin alte mijloace, despre desăvârşire, despre 
rugăciune, despre unirea credinciosului cu Dumnezeu şi altele. 


Cercetând întrebările lui Gherman, mitropolitul Antonie al Ardealului a ajuns la 


constatarea că aceşti doi daco-romani au fost primii isihaşti de la noi, mai ales 
datorită rugăciunii neîncetate pe care au practicat-o în chiliile lor. 


În jurul anului 400, cei doi prieteni au venit la Constantinopol, capitala Impe- 
riului roman de Răsărit, unde păstorea Sfântul loan Gură de Aur. Acesta l-a 
hirotonit pe Gherman preot, iar pe loan Casian diacon. Au rămas în preajma 
marelui părinte al Bisericii până la al doilea exil al său, în 404. În anul următor, au 
plecat la Roma, pentru ca să ceară sprijinul papei. Misiunea lor în capitala Impe- 
riului roman de Apus este prezentată de istoricul bisericesc Sozomen (sec. V) care 

scria că ei, fiind cei mai devotați prieteni ai Sfântului loan, au dus la Roma o 
scrisoare a clerului şi a credincioşilor din Constantinopol către papa Inocentiu 1, 
prin care cereau sprijin în vederea readucerii lui din exil. 


De la Roma, ştirile despre Gherman încetează. Probabil a murit acolo, după anul 
405. Înainte de anul 415, loan Casian a plecat la Marsilia, în sudul Galiei, unde 
a întemeiat două mănăstiri - una de călugări şi alta de călugăriţe - cărora le-a 
dat rânduielile de viaţă ale călugărilor din pustiul Egiptului. Acolo a trăit singur, 
până în jurul anului 435. Şi tot acolo şi scris lucrările sale teologice, între care şi 
Convorbiri cu Părinţii pustiei. 


În aceste Convorbiri, Gherman este prezentat ca „sfânt”, ceea ce arată că loan 
Casian i-a păstrat aceeaşi admiraţie şi preţuire chiar şi după moarte. Fără 
îndoială că şi alţi contemporani care l-au cunoscut pe Gherman, l-au socotit ca 
un „Sfânt”, atât pentru cultura lui, cât mai ales, pentru sfinţenia vieţii sale. Din 
aceste motive, 


Sunt doi călugări învăţaţi care au făcut cinste nea- 
mului nostru şi care au adus o contribuţie de seamă la formarea teologiei pa- 
tristice şi a spiritualităţii răsăritene. 


„Făcându-vă călugări v-aţi dăruit lui Dumnezeu şi luminând cu faptele voastre 
cele bune credincioşilor, Casian şi Gherman, ca soarele aţi strălucit cu lumina 
învățăturilor voastre celor dumnezeieşti, luminând inimile celor care pururea vă 
cinstesc, pentru aceasta, cu de-adinsul rugaţi-vă lui Hristos-Dumnezeu pentru 
cei ce vă laudă cu dragoste fierbinte”. (Condacul glas 4 la Utrenia din 29 fe- 
bruarie). 


(Extras din vol. Sfinţi daco - romani şi români, Ed. a IV-a, semnat de Pr. prof. 
dr. Mircea Păcurariu, Ed. Basilica, Bucureşti, 2013) 

